CELEX: 22007D0020
Language: fi
Date: 2007-04-27 00:00:00
Title: ETA:n sekakomitean päätös N:o 20/2007, tehty 27 päivänä huhtikuuta 2007 , ETA-sopimuksen liitteen IX (Rahoituspalvelut) ja liitteen XXII (Yhtiöoikeus) muuttamisesta

9.8.2007   
            
            
               FI
            
            
               Euroopan unionin virallinen lehti
            
            
               L 209/36
            
         
      ETA:N SEKAKOMITEAN PÄÄTÖS
   
   N:o 20/2007,
   tehty 27 päivänä huhtikuuta 2007,
   ETA-sopimuksen liitteen IX (Rahoituspalvelut) ja liitteen XXII (Yhtiöoikeus) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite IX muutettiin 8 päivänä joulukuuta 2006 tehdyllä ETA:n sekakomitean päätöksellä N:o 152/2006 (1).
            
         
               (2)
            
            
               Sopimuksen liite XXII muutettiin 8 päivänä joulukuuta 2006 tehdyllä ETA:n sekakomitean päätöksellä N:o 160/2006 (2).
            
         
               (3)
            
            
               Yhtiömuodoltaan tietynlaisten yhtiöiden tilinpäätöksistä annetun neuvoston direktiivin 78/660/ETY, konsolidoiduista tilinpäätöksistä annetun neuvoston direktiivin 83/349/ETY, pankkien ja muiden rahoituslaitosten tilinpäätöksestä ja konsolidoidusta tilinpäätöksestä annetun neuvoston direktiivin 86/635/ETY sekä vakuutusyritysten tilinpäätöksistä ja konsolidoiduista tilinpäätöksistä annetun neuvoston direktiivin 91/674/ETY muuttamisesta 14 päivänä kesäkuuta 2006 annettu Euroopan parlamentin ja neuvoston direktiivi 2006/46/EY (3) olisi otettava osaksi sopimusta,
            
         ON PÄÄTTÄNYT SEURAAVAA:
   1 artikla
   Lisätään sopimuksen liitteessä IX olevaan 12b kohtaan (neuvoston direktiivi 91/674/ETY) ja 21 kohtaan (neuvoston direktiivi 86/635/ETY) luetelmakohta seuraavasti:
   
               ”—
            
            
               
                  32006 L 0046: Euroopan parlamentin ja neuvoston direktiivi 2006/46/EY, annettu 14 päivänä kesäkuuta 2006 (EUVL L 224, 16.8.2006, s. 1).”.
            
         2 artikla
   Lisätään sopimuksen liitteessä XXII olevaan 4 kohtaan (neljäs neuvoston direktiivi 78/660/ETY) ja 6 kohtaan (seitsemäs neuvoston direktiivi 83/349/ETY) luetelmakohta seuraavasti:
   
               ”—
            
            
               
                  32006 L 0046: Euroopan parlamentin ja neuvoston direktiivi 2006/46/EY, annettu 14 päivänä kesäkuuta 2006 (EUVL L 224, 16.8.2006, s. 1).”.
            
         3 artikla
   Direktiivin 2006/46/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   4 artikla
   Tämä päätös tulee voimaan 28 päivänä huhtikuuta 2007, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4).
   5 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 27 päivänä huhtikuuta 2007.
      
         
            ETA:n sekakomitean puolesta
         
         
            Puheenjohtaja
         
         Alan SEATTER
         
      
   
   
      (1)  EUVL L 89, 29.3.2007, s. 24.
   
      (2)  EUVL L 89, 29.3.2007, s. 38.
   
      (3)  EUVL L 224, 16.8.2006, s. 1.
   
      (4)  Valtiosäännön asettamat vaatimukset on ilmoitettu.